Spørgsmål til Iliaden 1. sang vv. 352-492

**En *heros* og hans moder**

1. Hvordan beskriver Achilleus selv sin tilværelse i vv. 351-356? Hvad er det for en central værdi, han kredser om?
2. Hvordan fremstiller Achilleus det, der er sket på hærforsamlingen (vv. 365-392)? Hvad skal den lange genfortælling mon til for? (kig også evt. på vv. 12-25 – er der ligheder? Hvorfor tror I mon?)
3. Hvad er det, Achilleus beder sin mor om (vv. 394-395 og 407-412)? Og hvad svarer Thetis (vv. 414-427)?
4. Hvad er prisen, „Peleus’ herlige søn” betaler, for at trække sig ud af kampene (vv. 488-492)? Hvordan har han det med at sidde dér?

Spørgsmål til Iliaden 1. sang vv. 493-611

**Skæbnen og guderne**

* 1. Hvad er Achilleus’ moira? (vv. 505-6)
  2. Karakterisér samtalen mellem Zeus og Thetis (vv. 493-530): Hvordan opfører Zeus sig? Svarer det til dit billede af ham?
  3. Find mindst to eksempler på, hvordan guderne er antropomorfe (menneskelignende)
  4. Beskriv forholdet mellem Zeus og Hera, især vv. 536-570. Hvem vinder konfrontationen?
  5. Hvordan slutter første sang? Hvad er forskellen på guder og mennesker?